РЕПУБЛИКА БЪЛГАРИЯ

Министерство на земеделието и храните

Областна дирекция “Земеделие”-Велико Търново

З А П О В Е Д

№ РД-04-40/27.05.2025 г.

На основание чл. 106, ал.1 от Правилника за прилагане на закона за собствеността и ползването на земеделски земи /ППЗСПЗЗ/, заповед № РД-46-180/31.05.2024 г. на Министъра на земеделието и храните във връзка с писмо с изх. № 66-3337/04.02.2025 г. на Mинистъра на земеделието и храните за изразено съгласие за започване на процедура за обявяване на търг по реда на чл. 27, ал.9 от ЗСПЗЗ за продажба на имот, частна държавна собственост по §12а от ПЗР на ЗСПЗЗ,

 Н А Р Е Ж Д А М:

1. Откривам процедура за провеждане на общ търг с тайно наддаване по реда на чл.27, ал.9 във връзка с ал.8 от ЗСПЗЗ на който могат да участват всички заинтересовани лица за продажба на следния имот:

|  |  |  |  |  |  |  |  |
| --- | --- | --- | --- | --- | --- | --- | --- |
| Община | Землище | № на имот по КККР | Площ/дка/ | Начин на трайно ползване | Начална тръжна ценаза имота/лева/ | Депозит за участие/лева/ | Разходи по чл.56ш, ал.1 т.2 от ППЗСПЗЗ /лева/ |
| Павликени | с. Паскалевец | 55508.190.23 | 11,244 | Стопански двор – ливада, изоставена земя | 28559,00 | 2855,90 | 2 оценки\*60,00  |

2. Условия за участие: Право на участие в търга имат физически лица, еднолични търговци и юридически лица, регистрирани по Закона за търговския регистър и регистър на юридическите лица с нестопанска цел.

3. Началната тръжна цена е определена по реда на чл. 105, ал.7 от ППЗСПЗЗ.

4. Депозитът за участие в търга е в размер 10 на сто от началната тръжна цена на имота, съгласно чл. 106, ал. 7 от ППЗСПЗЗ. Върху депозита не се начислява лихва и не подлежи на връщане при отказ на кандидата за сключване на договор. Банковото бордеро за внесения депозит се представя заедно с документите за участие в търга /в оригинал/.

5. Разходи по чл.56ш,ал.1, т.2 от ППЗСПЗЗ: заплащат се от спечелилия търга участник.

6. Условия за плащане на депозита: Плащанията да се извършват в български лева, по банков път по сметка на Областна дирекция „Земеделие” - Велико Търново в Обединена Българска Банка - клон Велико Търново, IBAN BG 02 UBBS 8002 3300 251010, BIC на ОББ: UBBSBGSF Основание за плащане: депозит за участие в търг, като се описва номера на имота.

7. Място и срок за получаване на документите за участие в търга: Документите за участие в търга се получават в Областна дирекция ,,Земеделие” – Велико Търново, бул.,,България” № 25, ет. ІV, всеки работен ден от 9.00 ч. до17.30 часа, в срок от 30 дни, считано от деня, следващ публикацията на заповедта в местен ежедневник. Заповедта да бъде публикувана на интернет страницата на ОД „Земеделие” – Велико Търново: www.mzh.government.bg/ODZ-VTarnovo/bg/Home.aspх и на интернет страницата на Министерство на земеделието и храните: [www.mzh.government.bg](http://www.mzh.government.bg).

8. Необходими документи за участие в търга, съгласно чл. 106, ал.10 от ППЗСПЗЗ:

- заявление по образец, ако заявлението се подава чрез пълномощник, то същият следва да представи писмено пълномощно с нотариална заверка на подписа. В заявлението се посочват: ЕИК съгласно Закона за търговския регистър и регистъра на юридическите лица с нестопанска цел, когато заявлението се подава от юридическо лице или едноличен търговец; местоположението, номерът и площта на имота и предлаганата цена за имота в лева - не може да бъде по-ниска от началната тръжна цена.

При подаване на заявлението се представя документ за самоличност на заявителя и упълномощеното лице и се прилагат:

- нотариално заверено пълномощно, когато документите се подават от упълномощено лице;

- платежен документ за внесен депозит в оригинал, когато плащането не е извършено по електронен път;

- решение на съответния оправомощен орган, съдържащ решение за закупуване на държавните имоти – предмет на продажбата, когато заявителят е юридическо лице или едноличен търговец.

- декларация за обстоятелствата по чл.106, ал.18 от ППЗСПЗЗ, съгласно която свързани лица по смисъла на Търговския закон и свързани предприятия по смисъла на Закона за малките и средните предприятия не могат да бъдат самостоятелни кандидати или участници в тръжната процедура за един и същ имот.

- декларация за събиране, съхраняване и обработване на лични данни Регламент (ЕС) 2016/679 на Европейския парламент и на Съвета за защита на данните.

9. Място и срок за подаване на документите за участие в търга: Документите за участие в търга се подават в Областна дирекция ,,Земеделие ” гр. Велико Търново, бул. ,,България” № 25, ет.IV, стая № 3 всеки работен ден от 9.00 ч. до 17.30 ч., в срок до 30 дни, считано от деня, следващ публикацията на заповедта в местен ежедневник. Документите за участие в търга се подават в запечатан, непрозрачен плик, адресиран до Областна дирекция „Земеделие“ – Велико Търново с указание „за участие в търг по реда на чл. 106, ал. 1 от ППЗСПЗЗ по заповед /цитира се заповедта/“. Заявление, представено в незапечатан плик е недействително. Не се допускат до участие в търга кандидатите, чиито заявления са подадени след срока по чл. 106, ал. 7 от ППЗСПЗЗ, не съдържат документи по чл. 106, ал.10 или не отговарят на изискванията на чл.106 от ППЗСПЗЗ.

10. Условия за възстановяване на депозита: За връщане на депозита участника следва да подаде писмено заявление до Директора на ОД „Земеделие“ – Велико Търново с посочване на банковата сметка по която да бъде преведена сумата. В 14-дневен срок от получаване на заявлението, ОД „Земеделие“ – Велико Търново възстановява депозита на участника, освен в случай на отказ от сключване на договор.

11. В 3-дневен срок след изтичане на крайния срок за подаване на заявления Директорът на Областна дирекция „Земеделие” – Велико Търново назначава със заповед тръжна комисия. В 14-дневен срок тръжната комисия разглежда заявленията, класира предложенията и определя спечелилия търга кандидат за всеки имот поотделно. Търгът може да се проведе само в случай, че поне двама кандидати са подали заявление за участие. Търгът се счита за спечелен от участника, който е предложил най-висока цена за имота. За резултатите от търга тръжната комисия да състави протокол по реда на чл. 107, ал.8 от ППЗСПЗЗ.

12.Тръжната комисия следва да спазва правилата и изискванията на чл. 107, ал.9, ал.10 и ал.11 от ППЗСПЗЗ. В случаите, когато кандидатите за един и същи имот са предложили една и съща цена, между тях да се проведе търг с явно наддаване по реда на чл. 108 от ППЗСПЗЗ с начална цена – равна на предложената от кандидатите при търга с тайно наддаване цена, увеличена с една стъпка, като стъпката за наддаване е в размер на 100.00 /сто/ лева. Председателят на тръжната комисия уведомява по реда на ГПК кандидатите за деня, часа, условията и реда за провеждане на търга с явно наддаване. В деня и часа, определени за провеждането на търга председателят на комисията проверява присъствието на членовете на комисията, обявява откриването на търга, неговия предмет и началната тръжна цена, от която започва наддаването. Търгът се счита за спечелен от участника, предложил най-висока цена за имота.

13. Място за обявяване на протокола от търга: информационното табло на Областна дирекция „Земеделие” – Велико Търново, бул. „България”, № 25, ет. 4.

14. Настоящата заповед да се публикува на интернет страницата на Областна дирекция „Земеделие” – Велико Търново, на страницата на Министерство на земеделието и храните, в един местен ежедневник най-малко 30 /тридесет/ дни преди крайния срок за подаване на заявленията за участие. Заповедта да се постави в 3 /три/ дневен срок от издаването й на видно място в Областна дирекция „Земеделие” – Велико Търново, Общинска служба по земеделие – Павликени, община Павликени и в кметство с. Паскалевец, община Павликени.

ЙОРДАНКА СТЕФАНОВА /П/

ДИРЕКТОР НА ОД „ЗЕМЕДЕЛИЕ“ – ВЕЛИКО ТЪРНОВО